जसपाको केन्द्रीय राजनीतिक समितिको बैठक सुरु
जनता समाजवादी पार्टी (जसपा) नेपालको केन्द्रीय राजनीतिक समितिको बैठक बुधबारदेखि सुरु भएको छ । ललितपुरस्थित ज्यापु प्रज्ञा भवनमा बसेको बैठक बिहीबारसम्म चल्नेछ । 
काठमाडौँ — जनता समाजवादी पार्टी (जसपा) नेपालको केन्द्रीय राजनीतिक समितिको बैठक बुधबारदेखि सुरु भएको छ । ललितपुरस्थित ज्यापु प्रज्ञा भवनमा बसेको बैठक बिहीबारसम्म चल्नेछ । केन्द्रीय प्रचारप्रसार तथा प्रकासन विभाग प्रमुख पूर्ण बस्नेतले बैठकमा राजनीतिक तथा सङ्गठनात्मक प्रस्ताव प्रस्तुत हुने जानकारी दिए । उनका अनुसार बैठकमा आगामी महाधिवेशनको तयारीका साथै सङ्गठन विस्तार र सुदृढीकरण अभियानको प्रगति विवरणमाथि समेत छलफल हुनेछ । महाधिवेशनको तयारीकै लागि यही पुस २७ गते केन्द्रीय समितिको बैठक समेत बोलाइएको बस्नेतले जानकारी दिए । 